Zapisnik

Zapisnik s sestanka dijaške skupnosti Gimnazije Jurija Vege Idrija

# Udeleženci:

Gal Koštrica (1.A), Rebeka Gnezda (1.A), Lovro Vehar (1.B), Sare Zečiri (1.B), Teo Šmit (1.T), Taša Pirih Willer (1.T), Matic Luša (1.M), Leon Lučič (1.M), Jakob Rožič (2.A), Tjaša Boškin (2.A), Tinkara Pavšič (2.B), Tim Gorenc (2.T), Enej Logar (2.T), Matej Mlinar (3.A), Andraž Kosmač (3.B), Maks Božnar (3.T), Maša Kosmač (3.T), Luka Bolčina (3.M), Elvedin Pajalić (3.M), Tadeja Boškin (4.A), Maruša Petrovčič (4.B), Neža Lampe (4.B), Ajdin Muhić (4.T), Hana Vihtelič (4.T)

Tereza Hladnik (predsednica)

# Dnevni red

1. Volitve v svet šole
2. Projekt spreminjanja jedilnice v prostor za dijake
3. Dijaška radijska oddaja
4. Razno

# Potek sestanka

Sestanek je predsednica začela s prihajajočimi volitvami v šolski svèt, najvišji organ šole; ponovno je pozvala k angažiranju in oddaji kandidatur. 19. novembra bo med malico potekala predstavitev kandidatov, 22. novembra pa bodo izvedene volitve.

Nadalje je predsednica prisotne seznanila z novico, da se predlog o rabi zunanje jedilnice kot prostoru za dijake dosledno realizira; jedilnica bo namreč v prihodnje kmalu na voljo za uporabo. Ob tem se poziva vse dijake, naj se pozanimajo, če je kdo pripravljen podariti star kavč ali zofo, ki bi jo nato prepeljali do jedilnice. V primeru, da si bodo dijaki želeli preživeti čas v jedilnici, bodo tako preprosto potrkali na vrata tajništva, kjer bodo s podpisom na evidenčni listi prejeli ključ in ga, po odhodu iz jedilnice, tudi vestno vrnili ter za seboj zaklenili vrata.

Ob tem pa je, po predsedničinih besedah, potrebno določiti tudi pravila; tu se predvsem apelira na dijake, da bodo imeli že izhodiščno spoštljiv odnos do novo-pridobljenih privilegijev. V jedilnico naj ne bi vstopali obuti, v primeru nereda pa bodo dijaki morali jedilnico tudi sami pospraviti in počistiti.

Naslednja točka na dnevnem redu pa je bilo opozorilo na že znano radijsko oddajo, ki jo vsako prvo sredo v mesecu oblikujejo prispevki dijakov o vseh aktualnih dogodkih in projektih, ki potekajo na šoli. Predsednica je predstavnike pozvala, naj spodbudo k udeležbi v oddaji, ki jo koordinira profesorica Romana Kokošar, posredujejo tudi znotraj razrednih skupnosti.

Pod točko razno je predsednica izpostavila še nekaj predlogov, ki so se pojavili v času med obema sejama.

Namesto majic naj bi se novopečenim dijakom, "fazanom", razdeljevalo našitke. Predlog je bil s strani dijaške skupnosti zavrnjen.

Na šoli tudi letos potekajo dogovarjanja glede tekmovanja v odbojki in košarki. Dijaki so seveda vabljeni k sodelovanju.

Sejo je predsednica zaključila še z dodatnim pozivom po pobudah, pohvalah, pritožbah, ki pa jih ni bilo.

# Potrditev zapisnika

Zapisnik sta prebrali in potrdili predsednica DS GJV Tereza Hladnik ter mentorica DS prof. Manica Seljak.

Tereza Hladnik,

predsednica DS GJV Idrija

Andraž Kosmač,

prof. Manica Seljak,

mentorica DS GJV Idrija

zapisnikar